CELEX: 52014XG0606(01)
Language: fi
Date: 2014-06-06 00:00:00
Title: Neuvoston päätelmät tulliliiton hallintouudistuksesta

6.6.2014   
            
            
               FI
            
            
               Euroopan unionin virallinen lehti
            
            
               C 171/1
            
         NEUVOSTON PÄÄTELMÄT TULLILIITON HALLINTOUUDISTUKSESTA
   2014/C 171/01
   EUROOPAN UNIONIN NEUVOSTO, joka
   PALAUTTAA MIELEEN:
   
               —
            
            
               EU:n tulliliiton sitoutumisen ja myötävaikuttamisen Euroopan unionista tehdyn sopimuksen (SEU) 2 artiklassa esitettyihin Euroopan unionin tavoitteisiin;
            
         
               —
            
            
               että EU:n tulliliitto on onnistuneimpia esimerkkejä Euroopan yhdentymisestä ja EU:n politiikasta;
            
         
               —
            
            
               että vaikka EU:n tulliliiton perustana on vankka lainsäädäntökehys, joka kuuluu unionin yksinomaiseen toimivaltaan, tullilainsäädännön täytäntöönpano ja tätä varten tehtävä yhteistyö on ensisijaisesti jäsenvaltioiden vastuulla;
            
         
               —
            
            
               Euroopan komission 21. joulukuuta 2012 antaman tiedonannon tulliliiton tilasta (1), jossa Euroopan parlamenttia ja neuvostoa kehotetaan aloittamaan sidosryhmien kanssa vuoropuhelu ensisijaisten tavoitteiden määrittämiseksi ja EU:n tulliliiton hallinnon uudistamiseksi;
            
         
               —
            
            
               neuvoston 10. joulukuuta 2012 antamat päätelmät tulliliiton kehittämisstrategian edistymisestä (2), joissa kiinnitetään huomiota muun muassa siihen, että EU:n tulliliiton sisäistä hallintoa on tarpeen parantaa ja että on tehtävä yhteistyötä muiden viranomaisten ja yksityisen sektorin kanssa sekä keskityttävä edellytyksiin ja resursseihin, joiden avulla voidaan tarjota parhaita mahdollisia palveluja toimijoille;
            
         
               —
            
            
               pääjohtajien korkean tason työryhmän raportin, jossa käsitellään tulliliiton tilaa koskevassa komission tiedonannossa esiin tuotuja haasteita ja ehdotuksia;
            
         
               —
            
            
               Euroopan komission sitoumuksen esittää asiakirja EU:n tulliliiton hallinnosta vuoden 2014 loppuun mennessä;
            
         
               —
            
            
               että hallintoa koskevat yleiset tavoitteet ovat EU:n tulliliiton toiminnan tehostaminen ja tämän toteuttaminen mahdollisimman kustannustehokkaalla tavalla niin, että sekä EU:n että jäsenvaltioiden resursseja käytetään taloudellisesti;
            
         PANEE MERKILLE:
   
               —
            
            
               että EU:n tulliliittoa on kehitetty merkittävästi sen toiminnan laajuuden, tietoteknisen toteutuksen sekä politiikan ja lainsäädännön suhteen;
            
         
               —
            
            
               että tullihallintojen vuonna 2010 toteutettujen itsearviointien päätelmissä kehotettiin ajantasaistamaan ja parantamaan EU:n tulliliiton hallinnon toteutusta;
            
         
               —
            
            
               päätelmät, joita esitetään komission tutkimuksessa EU:n tulliliiton arvioimisesta;
            
         
               —
            
            
               että tarve vastata nopeasti muuttuviin poliittisiin tarpeisiin ja sidosryhmien pyyntöihin sekä muuttuva maailmanlaajuinen liiketoimintaympäristö edellyttävät korkean tason palveluja kaikilla EU:n tulliliiton tehtäväalueilla ja tulosten mittaamista;
            
         
               —
            
            
               että läheinen vuorovaikutus talouden toimijoiden ja kaupankäyntiyhteisön kanssa on tärkeää, sillä sen avulla tuetaan ja helpotetaan laillista kaupankäyntiä ja kehitetään toimivia strategioita ottaen asianmukaisesti huomioon edellä mainittujen sidosryhmien liiketoimintamallit;
            
         
               —
            
            
               että Ateenan julkilausumassa, josta EU:n jäsenvaltioiden tullihallintojen johtajat ja komission verotus- ja tulliasioiden pääosaston johtajat sopivat 21. maaliskuuta 2014, annettiin vahva tuki pääjohtajien hallintouudistusta käsittelevän korkean tason työryhmän päätelmille; panee erityisesti merkille sen, että 28 jäsenvaltiota hyväksyivät yksimielisesti tullipoliittisen ryhmän toimeksiannon, joka on liitteessä;
            
         TOTEAA:
   
               —
            
            
               että toimenpiteiden, joita toteutetaan EU:n tulliliiton toiminnan tehostamiseksi, olisi sen seikan valossa, että tulliliitto toimii yleisesti ottaen hyvin, oltava luonteeltaan asteittaisia ja niiden tulisi ensivaiheessa perustua olemassa oleviin rakenteisiin ja menettelyihin ja niissä olisi otettava asianmukaisesti huomioon tullihallinnon tulevat haasteet;
            
         
               —
            
            
               että tulli on johtava kansainvälisen kaupan valvonnasta vastaava viranomainen, jonka tehtävänä on helpottaa kaupankäyntiä ja suojella taloudellisia intressejä ja yhteiskuntaa;
            
         
               —
            
            
               että tullin rooli on muuttunut huomattavasti viime vuosina: sen tehtävät lisääntyvät ja monipuolistuvat jatkuvasti myös muilla kuin tulojenhankinnan ja salakuljetuksen torjunnan aloilla; on tärkeää, että poliittiset päättäjät, myös ministerineuvostossa kokoontuessaan, ja kansalaiset ymmärtävät tämän tehtävän kunnolla ja tukevat sitä;
            
         
               —
            
            
               että on tärkeää soveltaa nykyistä yhdennetympää lähestymistapaa toimintapolitiikan kehittämiseen kaikilla tulliin liittyvillä aloilla, sillä se on keskeistä tulliliiton toiminnan tehostamiseksi;
            
         
               —
            
            
               että jäsenvaltioilla on uusien politiikkojen toteuttamisessa ja tietoteknisten järjestelmien kehittämisessä rahoitukseen ja resursseihin liittyviä rajoitteita;
            
         KEHOTTAA KOMISSIOTA JA JÄSENVALTIOITA
   
               —
            
            
               varmistamaan, että tullilainsäädännön täytäntöönpanon tulokset ovat yhteneväiset, ja parantamaan tulosten mittaamista määrittämällä asian kannalta merkitykselliset alat ja kehittämällä asianmukaiset indikaattorit keskeisten tulosten mittaamiseksi;
            
         
               —
            
            
               kehittämään toimivaa ja kustannustehokasta yhteistyötä ja tarvittaessa yhteistä toimintaa jäsenvaltioiden välillä ja jäsenvaltioiden ja komission välillä. Tässä yhteydessä hyvien käytäntöjen vaihtoa olisi täydennettävä pohtimalla, millä konkreettisilla aloilla tiiviimpi yhteistyö ja yhteinen toiminta tuottaisivat käytännön hyötyä jäsenvaltioille ja koko EU:lle; tämä voi tapahtua esimerkiksi resurssien yhdistämisen muodossa, kun tullimenettelyjä pannaan täytäntöön. Yhteisen toiminnan voivat aloittaa jäsenvaltiot, jotka haluavat aloittaa tiiviimmän yhteistyön niin, että komissio osallistuu asianmukaisella tavalla, ja toiminnan soveltamisalan tulisi olla selkeä, toiminnan tulisi perustua asianmukaisten oikeudellisten välineiden ja toimivaltuuksien toimintakaavioihin ja sen tulisi lisätä EU:n kilpailukykyä;
            
         
               —
            
            
               kehittämään pitkän aikavälin johdonmukaisen strategian, joka koskee yhteisesti hallinnoituja ja yhteisesti käytettäviä tietoteknisiä järjestelmiä kaikilla tulliin liittyvillä aloilla, ottaen huomioon rajalliset resurssit ja rahoitusvaikutukset;
            
         
               —
            
            
               toteuttamaan asianmukaisia toimenpiteitä tulliviranomaisten vuorovaikutuksen ja koordinoinnin lisäämiseksi muiden viranomaisten kanssa kaupankäynnin edistämisen ja kansainvälisen toimitusketjun turvallisuuden alalla;
            
         
               —
            
            
               pyrkimään siihen, että saataisiin aikaan nykyistä yhdennetympi lähestymistapa politiikan kehittämiseen kaikilla tulliin liittyvillä aloilla EU:n ja jäsenvaltioiden tasolla;
            
         
               —
            
            
               varmistamaan, että tulliviranomaisten ja kaupankäyntiyhteisön välinen vuorovaikutus on vahvaa ja järjestelmällistä niin EU:n tasolla kuin jäsenvaltioissakin, jotta saadaan aikaan ratkaisuja, jotka ovat kaupankäyntiin ja tulliin liittyvien liiketoimintamallien ja kansainvälisten standardien mukaisia;
            
         PYYTÄÄ KOMISSIOTA:
   
               —
            
            
               läheisessä yhteistyössä jäsenvaltioiden kanssa tarkastelemaan uudelleen ja järkeistämään elimiä ja asiantuntijaryhmiä, jotka osallistuvat EU:n tulliliiton täytäntöönpanoon EU:n tasolla;
            
         
               —
            
            
               hyväksymään tullipoliittisen ryhmän toimeksiannon, joka on liitteessä;
            
         KEHOTTAA TULLIPOLIITTISTA RYHMÄÄ:
   
               —
            
            
               panemaan välittömästi täytäntöön tullipoliittisen ryhmän toimeksiannon, joka on liitteessä;
            
         PYYTÄÄ JÄSENVALTIOITA JA TULEVIA PUHEENJOHTAJAVALTIOITA:
   
               —
            
            
               tutkimaan ja arvioimaan vaihtoehtoja tulliin liittyvien työryhmien strategisemman käytön varalta ja sitä, miten ne saataisiin parhaiten sijoitettua neuvoston rakenteeseen, sekä raportointimekanismeja, ja tarvittaessa antamaan neuvostolle asianmukainen ehdotus;
            
         
               —
            
            
               toteuttamaan asianmukaisia aloitteita tullin roolin lujittamiseksi poliittisella tasolla neuvostossa.
            
         
      (1)  COM(2012) 791.
   
      (2)  EUVL C 80, 19.3.2013, s. 11.
   
      LIITE I
      Tullipoliittinen ryhmä
      Toimeksianto
      
         Jäsenyys
      
      Tullipoliittinen ryhmä muodostuu Euroopan unionin jäsenvaltioiden tullihallinnon pääjohtajista ja Euroopan komission pääjohtajista. Tullipoliittisen ryhmän puheenjohtajuutta hoitaa Euroopan komissio.
      
         Tehtävä
      
      Tullipoliittisen ryhmän tehtävänä on
      
                  —
               
               
                  antaa strategisia toimintapoliittisia neuvoja Euroopan komissiolle tullipoliittisista kysymyksistä ja siitä, miten EU:n tulliliittoa voidaan tehostaa;
               
            
                  —
               
               
                  johtaa kollegiaalisesti EU:n tulliliiton tehokasta toimintaa ja operatiivisen toimintapolitiikan täytäntöönpanoon liittyviä asioita;
               
            
                  —
               
               
                  jakaa parhaita käytäntöjä ja tietoa uusista riskeistä ja määräysten noudattamiseen liittyvistä haasteista;
               
            
                  —
               
               
                  johtaa strategisesti ja ohjata ja opastaa eri komiteoita ja työryhmiä niiden työssä Tulli 2020 -ohjelman mukaisesti, muun muassa ratkaista erimielisyyksiä, joita saattaa syntyä muiden komiteoiden tai työryhmien työn johdosta, ohjata näiden komiteoiden tai työryhmien työtä ja antaa komissiolle niiden työn arvioinnin pohjalta neuvoja siitä, onko tarpeen perustaa komiteoita tai työryhmiä tai lopettaa niitä;
               
            
                  —
               
               
                  toimia foorumina varhaisessa vaiheessa käytäville strategisille keskusteluille muun muassa seuraavista aiheista:
                  
                              —
                           
                           
                              kehitteillä olevat tai suunnitellut uudet tullipoliittiset aloitteet tai suunniteltu lainsäädäntö, joka muuttaa nykyistä tullipolitiikkaa tai vaikuttaa siihen tai operatiivisiin menettelyihin;
                           
                        
                              —
                           
                           
                              operatiivisen politiikan täytäntöönpanoon liittyvät asiat, jotka juontuvat uudesta lainsäädännöstä;
                           
                        
                              —
                           
                           
                              kysymykset, jotka vaikuttavat jäsenvaltioiden organisaatioon, henkilöstöhallintoon, mukaan lukien koulutus ja koulutusohjelmat, talousarvioon tai valmiuksiin;
                           
                        
                              —
                           
                           
                              seurantatoimien valinta, aloittaminen ja arviointi sekä niiden tulokset;
                           
                        
                              —
                           
                           
                              kaikki muut asiat, joista tullipoliittisen ryhmän jäsenet voisivat sopia, jotka ovat luonteeltaan strategisia ja kuuluvat tullipoliittisen ryhmän toimeksiantoon.
                           
                        
            Euroopan komissio kuulee jäsenvaltioita hyvissä ajoin asiaan liittyvistä kysymyksistä tullipoliittisen ryhmän sovitun roolin puitteissa.
      
         Kokoukset
      
      Tullipoliittinen ryhmä kokoontuu vähintään kolme kertaa vuodessa tai tarvittaessa useammin. Euroopan komissio laatii kokousten esityslistan kuullen jäsenvaltioita ja ottaen huomioon tullipoliittisen ryhmän roolin.
      
         Esityslistat ja työjärjestys
      
      Tullipoliittisen ryhmän esityslistalla on A- ja B-kohtia. A-kohdat ovat tiedotusasioita, ja niitä koskevat asiakirjat jaetaan ennen kokousta tullipoliittisen ryhmän jäsenille. A-kohdista ei pidetä alustuksia eikä keskustella kokouksessa, ellei jokin jäsenvaltio tai Euroopan komissio ilmoita vähintään viikkoa ennen kokousta, että asiasta on tarkoitus keskustella, ja ilmoita selkeästi asian luonnetta ja laajuutta. B-kohdista käydään keskustelua ja tehdään päätös.
      Jäsenvaltion pyyntö kohdan lisäämisestä B-kohtien luetteloon otetaan huomioon tullipoliittisen ryhmän seuraavan kokouksen esityslistassa, paitsi jos asia ei selvästikään kuulu tullipoliittisen ryhmän toimeksiantoon.
      Jos vähintään 25 prosenttia tullipoliittisen ryhmän jäsenistä pyytää, että Euroopan komissio esittäisi kertomuksen jostain tietystä asiasta tai aiheesta, joka kuuluu tullipoliittisen ryhmän toimenkuvaan, komissio ottaa pyynnön huomioon tullipoliittisen ryhmän sopimassa aikataulussa, paitsi jos on kyse tullipoliittisen ryhmän toteamista poikkeuksellisista olosuhteista.
   
   
      LIITE II
      
         Ateenan julistus EU:n tulliliiton hallinnon uudistuksesta
         Korkean tason seminaari EU:n tulliliiton hallinnon uudistuksesta
         ATEENASSA 20. JA 21. MAALISKUUTA 2014 KOKOONTUNEET EU:N JÄSENVALTIOIDEN TULLIHALLINTOJEN SEKÄ EUROOPAN KOMISSION VEROTUKSEN JA TULLILIITON PÄÄOSASTON JOHTAJAT
         PALAUTTAVAT MIELEEN:
         EU:n tulliliiton sitoutumisen ja myötävaikuttamisen Euroopan unionista tehdyn sopimuksen (SEU) 2 artiklassa esitettyihin Euroopan unionin tavoitteisiin;
         Euroopan komission 21. joulukuuta 2012 antaman tiedonannon tulliliiton tilasta (COM(2012) 791), jossa Euroopan parlamenttia ja neuvostoa kehotetaan aloittamaan sidosryhmien kanssa vuoropuhelu ensisijaisten tavoitteiden määrittämiseksi ja EU:n tulliliiton hallinnon uudistamiseksi;
         neuvoston 19. maaliskuuta 2013 antamat päätelmät tulliliiton kehittymisestä, joissa kiinnitettiin huomiota muun muassa siihen, että EU:n tulliliiton sisäistä hallintoa on tarpeen parantaa ja että muiden viranomaisten ja yksityisen sektorin kanssa on tehtävä yhteistyötä ja on keskityttävä edellytyksiin ja resursseihin, joiden avulla voidaan tarjota parhaita mahdollisia palveluja toimijoille;
         että EU:n tulliliitto on onnistuneimpia esimerkkejä Euroopan yhdentymisestä ja EU:n politiikasta;
         että vaikka EU:n tulliliiton perustana on vankka lainsäädäntökehys, joka kuuluu unionin yksinomaiseen toimivaltaan, tullilainsäädännön täytäntöönpano ja tätä varten tehtävä yhteistyö on ensisijaisesti jäsenvaltioiden vastuulla;
         aiemmat kansallisten tullihallintojen johtajien julistukset, jotka koskevat keskustelua mahdollisista jäsenvaltioiden keskinäisistä sekä niiden ja komission uusista yhteistyötavoista EU:n tulliliiton hallinnon uudistamiseksi (esim. Praha ja Ruka);
         pääjohtajien korkean tason työryhmän raportin, jossa käsitellään tulliliiton tilaa koskevassa komission tiedonannossa esiin tuotuja haasteita ja ehdotuksia;
         Euroopan komission sitoumuksen esittää asiakirja EU:n tulliliiton hallinnosta vuoden 2014 loppuun mennessä;
         että hallintoa koskevat yleiset tavoitteet ovat EU:n tulliliiton toiminnan tehostaminen ja tämän toteuttaminen mahdollisimman kustannustehokkaalla tavalla niin, että sekä EU:n että jäsenvaltioiden resursseja käytetään taloudellisesti;
         että läheinen vuorovaikutus talouden toimijoiden ja kaupankäyntiyhteisön kanssa on tärkeää, sillä sen avulla tuetaan ja helpotetaan laillista kaupankäyntiä ja kehitetään toimivia strategioita ottaen asianmukaisesti huomioon edellä mainittujen sidosryhmien liiketoimintamallit;
         PANEVAT MERKILLE:
         että EU:n tulliliittoa on kehitetty merkittävästi sen toiminnan laajuuden, tietoteknisen toteutuksen sekä politiikan ja lainsäädännön suhteen;
         että tullihallintojen vuonna 2010 toteutettujen itsearviointien päätelmissä kehotettiin ajantasaistamaan ja parantamaan EU:n tulliliiton hallinnon toteutusta;
         päätelmät, joita esitetään tutkimuksessa EU:n tulliliiton arvioimisesta;
         että tarve vastata joustavasti muuttuviin poliittisiin tarpeisiin ja sidosryhmien pyyntöihin sekä muuttuva maailmanlaajuinen liiketoimintaympäristö edellyttävät korkean tason palveluja kaikilla EU:n tulliliiton tehtäväalueilla sekä tulosten mittaamista;
         että pääjohtajien korkean tason työryhmän päätelmillä on laaja tuki ja erityisesti että 28 jäsenvaltiota hyväksyivät yksimielisesti liitteenä olevan tullipoliittisen työryhmän toimeksiannon;
         JA PITÄEN TÄMÄN MIELESSÄ OVAT EU:N TULLILIITON HALLINNON TARKISTAMISEN YHTEYDESSÄ YKSIMIELISIÄ SEURAAVASTA:
         Toimenpiteiden, joita EU:n tulliliiton toiminnan tehostamiseksi toteutetaan, olisi sen seikan valossa, että tulliliitto toimii yleisesti ottaen hyvin, oltava luonteeltaan asteittaisia ja niiden tulisi ensivaiheessa perustua olemassa oleviin rakenteisiin ja menettelyihin.
         Tältä pohjalta erityistä huomiota tulisi kiinnittää seuraavaan:
         
            Tullilainsäädännön täytäntöönpanon tulosten vastaavuuden varmistaminen
         
         Yhtenäinen lainsäädäntö ja yhdenmukainen täytäntöönpano ovat EU:n tulliliiton tehokkaalle toiminnalle elintärkeitä, ja vastaavia tuloksia on tärkeää saada aikaan ja tulosmittausta tässä suhteessa parantaa määrittelemällä asianomaiset alat ja kehittämällä tarkoituksenmukaiset keskeiset tulosindikaattorit (KPI).
         
            Tiiviimmän yhteistyön ja yhteisten toimien kehittäminen
         
         Tiiviimpään yhteistyöhön jäsenvaltioiden välillä on kiistatonta potentiaalia. Tehokkuuden parantaminen kustannustehokkaalla tavalla edellyttää, että jäsenvaltiot ja komissio harkitsevat konkreettisia aloja, joilla yhteistyö ja yhteiset toimet tuottavat hyötyä jäsenvaltioille ja koko EU:lle. Hyvien toimintatapojen vaihtoa olisi täydennettävä harkitsemalla ja järjestämällä yhteisiä toimia erityisesti seuraavilla aloilla: tullivirkailijoiden koulutus, yksinkertaistetut menettelyt ja valtuutetut taloudelliset toimijat, riskinhallinta ja kriisinhallinta; johdonmukaiset ennakkoratkaisut, esim. sitovat tariffi- ja alkuperätiedot; johdonmukaiset arviointikäytännöt; hybridimallia soveltavien tietoteknisten järjestelmien yhteentoimivuus.
         Jäsenvaltioiden, jotka ovat halukkaita osallistumaan syvempään yhteistyöhön, on mahdollisesti toteutettava yhteisiä toimia, joihin komissio tarvittaessa osallistuu. Tällaisia toimia ovat muun muassa resurssien yhdistäminen tullimenettelyjen toteuttamisessa. Ne tuovat merkittäviä säästöjä jäsenvaltioiden ja EU:n tasolla ja ovat liiketaloudellisesti kannattavia.
         
            Pitkän aikavälin vision ja strategian luominen tietoteknologiaa varten
         
         On tarpeen kehittää pitkän aikavälin johdonmukaista strategiaa yhteisesti hallinnoitavan ja ylläpidettävän tietotekniikan tuen osalta tulliin liittyvillä aloilla, pitäen mielessä resursseihin ja taloudellisiin vaikutuksiin liittyvät rajoitukset.
         
            Muiden viranomaisten osallistuminen
         
         Tulli on johtava kansainvälisen kaupan valvonnasta vastaava viranomainen. Yhtenäisempi lähestymistapa komission ja jäsenvaltioiden yhteiset toimet sisältävän politiikan kehittämisessä on keskeinen prioriteetti tulliliiton toiminnan parantamisessa. Tullin vuorovaikutus ja toimien koordinointi muiden virastojen kanssa on ratkaisevan tärkeää tehokkuuden kannalta ja voi myös tehostaa niukkojen resurssien käyttöä.
         
            Tiiviin vuorovaikutuksen varmistaminen kaupankäyntiyhteisön kanssa
         
         Maailmassa, jossa kaupan ja toimitusketjujen keskinäinen riippuvuus kasvaa, tullin tehokkuutta arvioidaan paitsi sen perusteella, millaisen suojan se tarjoaa yhteiskunnalle ja julkiselle taloudelle, myös sen perusteella, miten nopeasti se hoitaa laillista kauppaa koskevat menettelyt. EU:n tulliliiton hyvä hallinto edellyttää tulliviranomaisten ja kaupankäyntiyhteisön vahvaa ja järjestelmällistä vuorovaikutusta EU:n tasolla ja jäsenvaltioissa; näin saadaan aikaan ratkaisuja, jotka ovat liiketoimintamallien ja kansainvälisten standardien mukaisia.
         
            Tullin poliittisen profiilin kohottaminen
         
         Tullin rooli on viime vuosina kasvanut merkittävästi, ja tullin toiminta kattaa veronkannon ja salakuljetuksen torjunnan lisäksi yhä enemmän erilaisia tehtäviä myös muilla aloilla. On tärkeää, että tullin rooli ymmärretään oikein ja sitä tuetaan poliittisella tasolla, myös ministerineuvostossa ja kansalaisten keskuudessa. Tältä osin olisi käynnistettävä tutkimus siitä, miten tullialan työryhmien käyttöä neuvostossa voitaisiin tehostaa ja mihin nämä työryhmät olisi paras sijoittaa neuvoston rakenteessa.
         Näiden tavoitteiden saavuttaminen edellyttää tullipolitiikan koordinoinnin tehostamista EU:ssa. Tämä edellyttää ”uutta alkua”, joka merkitsee EU:n tulliliiton luomisessa EU:n tasolla mukana olevien elinten ja asiantuntijaryhmien toiminnan tarkistamista ja järkeistämistä. Liitteenä olevan toimeksiannon täytäntöönpanossa komissiota tullipoliittisissa kysymyksissä tukevan tullipoliittisen ryhmän olisi toimittava ennakoivasti ja keskityttävä etenemisstrategiaan ja vaihe vaiheelta tapahtuvaan toiminnalliseen täytäntöönpanoon,
         
            Toivovat neuvoston päätelmien antamista EU:n tulliliiton tilannetta koskevasta tiedonannosta.